Diari Oficial de la Generalitat Valenciana


Sumari del DOGV 9134, del 23-07-2021 (2021/7955)

Extracte de la Resolució de 2 de juliol de 2021, de la vicerectora de Cultura i Esport de la Universitat de València, per la qual es convoquen i s'estableixen les bases dels premis Fundació Trinidad Alfonso per a esportistes universitaris, en compliment del conveni de col·laboració entre les universitats valencianes del Campionat Autonòmic d'Esport Universitari (CADU) i la FundaciónTrinidad Alfonso, per a la promoció de l'esport universitari.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9134

Data del DOGV
:   23-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7955


Data del document
:   02-07-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 2 de juliol de 2021, de la vicerectora de Cultura i Esport de la Universitat de València, per la qual es convoquen i s'estableixen les bases dels premis Fundació Trinidad Alfonso per a esportistes universitaris, en compliment del conveni de col·laboració entre les universitats valencianes del Campionat Autonòmic d'Esport Universitari (CADU) i la FundaciónTrinidad Alfonso, per a la promoció de l'esport universitari. [2021/7955]  
  
BDNS (identif.): 575706.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/575706)  
  
Primer. Beneficiaris  
Estudiants esportistes matriculats en la Universitat de València en almenys 36 crèdits, en estudis oficials conduents a l'obtenció de titulacions de grau, màster oficial universitari o doctorat en el curs 2020-2021. Els estudiants han d'haver superat un mínim del 20 % dels crèdits matriculats en eixe curs acadèmic.  
  
Segon. Objecte  
L'objecte d'aquesta convocatòria és la concessió de dos premis dirigits als millors estudiants esportistes de la Universitat de València, en modalitats masculina i femenina, que hagen compaginat amb els millors resultats l'excel·lència acadèmica i la pràctica esportiva d'elit i alt nivell.  
  
Tercer. Bases reguladores  
La convocatòria està publicada en l'URL https://links.uv.es/PztIPc1  
  
Totes les comunicacions que hagen de realitzar-se als interessats relacionats amb aquesta convocatòria (notificacions, requeriments, resolució, etc.), es realitzaran en el tauler oficial de la Universitat de València: http://tauler.uv.es.  
  
Quarta. Quantia  
Les ajudes es finançaran a càrrec al capítol IV del pressupost de la Universitat de València per al 2021, orgànica 935989395, per un import de 2.000 euros. El nombre total de premis és de 2, distribuïts en un premi en modalitat masculina i un altre en modalitat femenina. Cada premi consisteix en un diploma acreditatiu, una placa commemorativa i un premi econòmic de 1.000 euros cadascun. L'abonament dels premis es farà efectiu en un únic pagament mitjançant transferència en el compte bancari designat per el/la sol·licitant. La dotació econòmica dels premis està subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
El termini per a la presentació de sol·licituds i documentació comença l'endemà de la publicació en el Diari Oficial de la Generalitat Valenciana i finalitza el dia 1 d'octubre de 2021.  
  
  
Sisé. Altres dades  
Les persones interessades podran emplenar la sol·licitud a través de la seu electrònica de la Universitat de València, ENTREU: https://webges.uv.es/uventreuweb/  
  
València, 2 de juliol de 2021.- La rectora, p. d. (DOGV 18.01.2021), la vicerectora de Cultura i Esport : Ester Alba Pagán.